بهردهوامی سیاسهتی گوشار و گهمارۆی ئهمریکا له دژی ئێران دهسهڵاتدارانی ئهم وڵاتهی هانداوه خۆیان له چین و ڕووسیا وهک دوو وڵاتی زلهێز و ئهندام له ئهنجومهنی ئاسایشی نێودهوڵهتی نزیک بکهنهوه، ئهمهش ئهمڕۆ ههینی له کۆبوونهوهکانی حهسهن ڕۆحانی له گهڵ ههر یهک له شی جین پینگ سهرۆک کۆماری چین و ڤلادیمیر پوتین سهرۆک کۆماری ڕووسیا له پهراوێزی نۆزدهیهمین دانیشتنی لوتکهی وڵاتانی ئهندام له ڕێکخراوی هاریکاری شانگهای له شاری بیشکێکی قڕقیزستان بینرا.
نزیکبوونهوهی ئێران له دوو وڵاتی بههێز و کاریگهری وهک چین و ڕووسیا بهدهر له پرسی پهیوهندییه دووقۆڵییهکان، به ئامانجی ڕووبهڕووبوونهوهی سیاسهت و گوشارهکانی ئهمریکایه که سزایهکی قورسی ئابوریی له پاش کشانهوهی ترهمپ له ڕێکهوتنی ناوهکی به سهر تاراندا سهپاندووه.
حوسامهدین ئاشنا ڕاوێژکاری حهسهن ڕۆحانی له ههژماری تایبهتی خۆی له تۆڕی کۆمهڵایهتی توێتهر ئهم سیاسهتهی تارانی پشتڕاست کردهوه و ڕایگهیاندووه که له پێناو بهرهنگاربوونهوهی ئهمریکا، سێ وڵاتی ئێران، چین و ڕووسیا زیاتر له جاران لێک نزیکبوونهتهوه.
حهسهن ڕۆحانی سهرۆک کۆماری ئێران ئهمڕۆ به جیا له گهڵ ههر دوو سهرۆک کۆماری چین و ڕووسیا کۆبووه. کۆبوونهوهکانی ڕۆحانی پاش ئهوه دێت که دوێنێ له تاران و له چاوپێکهوتنی سهرۆک وهزیرانی ژاپۆن ڕێبهری باڵای ئێران به ڕاشکاوانه ههر چهشنه دانوستانێکی له گهڵ ئهمریکا ڕهتکردهوه.
شی جین پینگ سهرۆک کۆماری چین له گهڵ حهسهن ڕۆحانی سهرۆک کۆماری ئێران کۆبووه و دڵنیایی ئهوهشی به هاوتا ئێرانییهکهی داوه که چین به بێ گرنگیدان به ههلومهرجی نێودهوڵهتی درێژه به پهیوهندییهکانی له گهڵ ئێران دهدات.
ئاماژهی سهرۆک کۆماری چین بۆ گوشارهکانی ئهمریکایه له دژی تاران و پهکین له بواری ئابوری، بازرگانی و گهمارۆکان.
له لایهکی دیکهوه سهرۆک کۆماری ئێران له گهڵ سهرۆک کۆماری ڕووسیاش کۆبووه. ڕووسیا وڵاتێکه که له ڕووی سهربازییهوه توانای بهرهنگاربوونهوهی سیاسهتهکانی ئهمریکای ههیه و ئهزموونی ساڵانی قهیرانی سوریاش ئهوهی پیشانداوه که دهتوانێت ڕێگری له جێبهجێکردنی پلان و بهرنامهکانی ئهم وڵاته بکات.
ڕۆحانی لهم کۆبوونهوهدا وتی: له کاتێکدا که ئهمڕۆ دهستێوهردانی دهرهکی و گهمارۆ نایاساییهکانی ئهمریکا کێشهی بۆ سهقامگیری ناوچهکه خوڵقاندووه، هاوکاری و پهیوهندییهکانی نێوان تاران و مۆسکۆ گرنگ دهبێت.
له درێژهی کۆبوونهوهکهشدا سهرۆک کۆماری ڕووسیا ڕایگهیاند که مۆسکۆ داوای گهشهپێدانی هاوکارییهکانی له گهڵ ئێران دهکات.
پوتین وتی: هاوکارییهکانی مۆسکۆ له گهڵ تاران زۆر بواری جیاواز به تایبهت بهرهنگاربوونهوهی هاوبهشی تیرۆریستان له ناوچهکه له خۆ دهگرێت.
ڤلادیمیر پوتین وتی: ئهو سهرکهوتنانهی که ئهمڕۆ له سوریا دهبینرێت ئهنجامی ڕۆڵی ئهرێنی ئێران و هاوکاری سێ قۆڵی ڕووسیا، ئێران و تورکیا له چوارچێوهی دانوستانهکانی ئاستانهیه.
سهرۆک کۆماری ڕووسیا داوای پابهندبوونی ئێرانی به ڕێکهوتنی ناوهکی کرد و وتی: مۆسکۆ بۆ جێبهجێکردنی تهواوی ئهم ڕێکهوتنه له لایهن سهرجهم وڵاتانی بهشدار درێژه به ههوڵهکانی دهدات./.